महोबा : यूपी के महोबा जिले में हत्या के आरोप में सजा काट रहे पैरोल पर लौटे सपा के पूर्व विधायक ने एक बीजेपी नेता को काउंटिंग के दिन बीजेपी के वोट निकलने पर शूली पर चढ़ा देने की धमकी दी है। धमकी भरा यह ऑडियो वायरल हो गया। बीजेपी नेता ने सपा के पूर्व विधायक व तीन अन्य के खिलाफ मुकदमा दर्ज करा दिया है। पुलिस का कहना है कि घटना की जांच की जा रही है। ये है पूरा मामला...
- महोबा के चरखारी विधानसभा क्षेत्र से विधायक रहे कप्तान सिंह राजपूत एक हत्याकांड के दोषी हैं। सजायाफ्ता कप्तान सिंह राजपूत इस समय पैरोल पर बाहर हैं। 2014 में सपा के टिकट पर विधायक बने कप्तान सिंह राजपूत को 2002 में हुए एक मर्डर केस में सजा सुना दी गई। जेल जाने से सदस्यता ख़त्म होने पर सपा ने उनकी पत्नी उर्मिला राजपूत को उप चुनाव में टिकट दिया। वह जीत गई। विधायक उर्मिला राजपूत को सपा ने इस बार फिर से प्रत्याशी बनाया था।
- महोबा के पनवाड़ी के स्योड़ी गांव के रहने वाले धर्मेन्द्र शुक्ला बीजेपी से जुड़े हैं। राम बिहारी के अनुसार 23 फरवरी को मतदान वाले दिन पूर्व विधायक से उनकी वोट के कारण ही कुछ कहासुनी हो गयी। उन्होंने बाद में पूर्व विधायक से माफ़ी मांगने के लिए फोन किया, लेकिन पूर्व विधायक ने उनकी बात सुने बिना उन्हें धमकी देना शुरू कर दिया। पूर्व विधायक ने कहा कि अगर मतगणना में बीजेपी के वोट निकले तो मैंने तुझे टंगवाया शूली पर और यहीं से मारते-मारते ले गया।
- मुझे पता है कि तू क्या कर रहा है। अगर बीजेपी के वोट निकले तो मैं तुझे बताऊंगा। अभी मैं कुछ नहीं बताऊंगा। जीत तो मैं गया चुनाव, लेकिन शुक्ला जी तुम्हें नेता बना देंगे। कप्तान के बारे में अभी तुम्हें पता नहीं है। पूर्व विधायक ने मैंने सब पता लगा लिया है कि तू कितना उड़ता है। बीजेपी नेता धर्मेन्द्र शुक्ला ने मंगलवार को घटना की शिकायत पनवाड़ी थाना में दर्ज करा दी है। धमकी देने वाले पूर्व विधायक व तीन अन्य के खिलाफ रिपोर्ट दर्ज करा दी है।
पूर्व विधायक को हत्या के आरोप में हुई थी सजा
- जालौन जनपद के उरई में हुई हत्या का मामला 2002 का है। 2002 में कप्तान सिंह राजपूत विधायक नहीं थे। जालौन निवासी किशुन दुबे नाम के व्यक्ति का 2002 में मर्डर कर दिया गया था। मर्डर जालौन के टाउन हॉल के पीछे किया गया था। इस मामले में कप्तान सिंह राजपूत, उनके भाई लक्ष्मन सिंह व जयराम, जगत लोधी, सुभाश, राजकुमार, कल्लू, वीरेंद्र व मंगल सिंह को आरोपी बनाया गया था। जिसकी हत्या हुई थी वह स्वयं गैंगस्टर था।
- माना जाता है कि कप्तान सिंह के भाईयों व गैंगस्टर किशुन सिंह के बीच दुश्मनी थी। इसी के चलते उसकी हत्या कर दी गयी थी।
- मौत से पहले उसने हॉस्पिटल में अपने बयान में विधायक, उनके भाईयों व अन्य का नाम लिया था। धारा147, 148, 149, 302 आईपीसी के तहत दर्ज कराये गये मामले में जालौन की विषेश डकैती कोर्ट ने 2015 में कप्तान सिंह राजपूत व उनके भाई लक्ष्मन राजपूत को आजीवन कारावास की सजा सुना दी।
ये है पूर्व विधायक का आपराधिक इतिहास
कप्तान सिंह राजपूत के खिलाफ 1997 में सबसे पहली बार केस दर्ज किया गया था। 25 आर्म्स एक्ट के तहत यह केस जालौन के उरई में दर्ज हुआ था। आर्म्स एक्ट के तहत उनके दो और मामले 2003-4 में दर्ज किये गए। 2002 में वह गैंगस्टर की हत्या के आरोप में फंस गए। इसके बाद भी यह सिलसिला जारी रहा। जनवरी2008 में व जुलाई, 2008 में धारा 504, 506 के तहत मामला दर्ज हुआ। अगस्त, 2010 में धारा 147, 143, 504, 506 के तहत उरई में ही एफआईआर दर्ज करायी गयी। जून, 2009 में उरई में गैंगस्टर व अक्टूबर 2010 में झांसी में गैंगस्टर उन पर लगी थी।
hin_Deva hin_Deva hin_Deva hin_Deva awa_Deva awa_Deva hin_Deva hin_Deva hin_Deva hin_Deva